
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. XVIII/I/154/06.03.2001





R  A  P  O  R  T

asupra proiectului de Lege pentru aprobarea Ordonanţei de urgenţă a Guvernului nr. 7/2001 privind  

unele măsuri pentru accelerarea şi finalizarea procesului de privatizare a societăţilor comerciale din turism


Comisia a fost sesizată în fond, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 7/2001 privind  unele măsuri pentru accelerarea şi finalizarea procesului de privatizare a societăţilor comerciale din turism, cu adresa nr. 112/26.02.2001, lege ordinară.



In urma examinării proiectului mai sus enunţat în şedinţa din 06.03.2001, propunem ca acesta să fie supus spre dezbatere şi adoptare cu următoarele amendamente:
Nr. crt.
Text iniţial
Amendamente propuse şi admise de Comisie

Autori
Motivaţie

0
1
2
3

1
Articol unic – Se aprobă Ordonanţa de urgenţă a Guvernului nr. 7 din 11 ianuarie 2001 privind  unele măsuri pentru accelerarea şi finalizarea procesului de privatizare a societăţilor comerciale din turism, publicată în Monitorul Oficial al României, Partea I, nr. 31 din 17 ianuarie 2001.
Articolul unic al Legii se modifică şi va avea următorul conţinut:

Articol unic – Se aprobă Ordonanţa de urgenţă a Guvernului nr. 7 din 11 ianuarie 2001 privind  unele măsuri pentru accelerarea şi finalizarea procesului de privatizare a societăţilor comerciale din turism, publicată în Monitorul Oficial al României, Partea I, nr. 31 din 17 ianuarie 2001, cu următoarele completări şi modificări:

Autor: Comisia pentru politică economică,

           reformă şi privatizare


Precizare necesară pentru respectarea normelor de tehnică legislativă.

2
Art. 1 – Pentru accelerarea şi finalizarea procesului de privatizare, societăţile comerciale din turism la care statul este acţionar majoritar, prevăzute în anexa nr.1, precum şi societăţile comerciale din turism la care statul deţine poziţie de control,  prevăzute în anexa nr.2 se transferă de la Autoritatea pentru Privatizare şi Administrarea Participaţiilor Statului la Ministerul Turismului.


Art. 1 al ordonanţei se completează cu sintagma „pachetele de acţiuni de la“ şi devine:

Art. 1 – Pentru accelerarea şi finalizarea procesului de privatizare, pachetele de acţiuni de la societăţile comerciale din turism la care statul este acţionar majoritar, prevăzute în anexa nr.1, precum şi pachetele de acţiuni de la societăţile comerciale din turism la care statul deţine poziţie de control,  prevăzute în anexa nr.2 se transferă de la Autoritatea pentru Privatizare şi Administrarea Participaţiilor Statului la Ministerul Turismului.

Autor:  dep. Iuliu Vida

            dep. Gheorghe Marin


Precizare necesară pentru a corela art. 1 cu anexele nr. 1 şi 2.

3
Art. 2 – Ministerul Turismului, ca instituţie publică implicată, va exercita toate competenţele privind procesul de privatizare şi va exercita toate drepturile ce decurg din calitatea de acţionar în numele statului la aceste societăţi comerciale.
Art. 2 se completează cu sintagma „şi obligaţiile“ şi devine:

Art. 2 – Ministerul Turismului, ca instituţie publică implicată, va exercita toate competenţele privind procesul de privatizare precum şi toate drepturile şi obligaţiile ce decurg din calitatea de acţionar în numele statului la aceste societăţi comerciale.

Autor: dep. Akoş Birtalan

           dep. Ion Mocioi


        Formulare mai corectă.

         Precizare necesară întrucât un acţionar are, pe lângă drepturi , şi obligaţii.

4
Art. 3 – Societăţile comerciale prevăzute în anexa nr. 2 vor fi privatizate cu asistenţa Autorităţii pentru Privatizare şi Administrarea Participaţiilor Statului.
La art. 3 se propune completarea textului după cum urmează: 

Art. 3 – Societăţile comerciale prevăzute în anexa nr. 2 vor fi privatizate cu asistenţa Autorităţii pentru Privatizare şi Administrarea Participaţiilor Statului. Privatizarea societăţilor comerciale din turism se va face cu respectarea prevederilor art. 20 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989. 

Autor: dep. Akoş Birtalan

           dep. Gheorghe Marin

           dep. Octavian Mircea Purceld


Trebuie respectat dreptul de proprietate asupra unui bun preluat în mod abuziv, inclusiv prin acordarea posibilităţii de solicitare a restituirii în natură a bunului.

5
Alin. nou
La art. 4 se introduce un alin. nou (2) cu următorul cuprins:

Art. 4 – (2) Reglementarea unor situaţii neprevăzute, apărute ulterior intrării în vigoare a prezentei ordonanţe de urgenţă, se va face prin hotărâri de Guvern.

Autor: Comisia pentru politică economică,

           reformă şi privatizare


Precizare necesară pentru a nu se emite alte legi în cazul ivirii unor situaţii neprevăzute.

6.

Anexa nr. 1 se completează cu 6 noi  poziţii (poz. 35 –40) cu următorul cuprins:

35     12372970      Ciucaş         Băile Tuşnad

                                                   Harghita

36        7823411      Ski Alpin        Sinaia

                                                 Prahova

37          57726      Hebe              Sângeorz Băi

                                               Bistriţa Năsăud 

38    11940770      Parc Turism        Craiova

                                                  Dolj

39    13416684    Carmen Silva 2000   Eforie Sud

                                                   Constanţa

40    13172024     Sera Horticola      Mamaia

                                                    Constanţa

Autor: Comisia pentru politică economică,

           reformă şi privatizare


Aceste poziţii au fost omise din anexa nr. 1 la Ordonanţa de urgenţă privind societăţile comerciale din turism la care statul deţine pachetul majoritar de acţiuni.

7.
6   2412261    Carmen Silva     Eforie Sud
                                            Constanţa
La anexa nr. 2, poziţia 6 se modifică şi va avea următorul cuprins:

6   1127941         Robinson               Predeal

                                                          Braşov

Autor: Comisia pentru politică economică,

           reformă şi privatizare


Corectarea unei erori în întocmirea anexei nr. 2 la  Ordonanţa de urgenţă privind societăţile comerciale din turism la care statul deţine pachetul de acţiuni control.


8.
9   11915374     Olimpic 2000     Jupiter

                                              Constanţa
La anexa nr. 2, poziţia 9 se modifică codul fiscal, astfel:

9     11915378       Olimpic 2000         Jupiter

                                                      Constanţa

Autor: Comisia pentru politică economică,

           reformă şi privatizare


Corectarea unei erori privind codul fiscal.

Comisia a dezbătut şi alte amendamente pe care le-a respins, după cum urmează: 
Nr

crt
Text iniţial
Amendamente propuse şi respinse de Comisie

Autorul
Motivaţia respingerii

0
1
2
3

1

Se propune respingerea proiectului de Lege pentru aprobarea Ordonanţei de urgenţă a Guvernului nr. 7/2001 privind  unele măsuri pentru accelerarea şi finalizarea procesului de privatizare a societăţilor comerciale din turism.

Autor: dep. Akoş Birtalan
Legea este necesară pentru ca    Ministerul    Turismului

 să-şi poată respecta angajamentul de finalizare a privatizării turismului în acest an, fiind în concordanţă cu dispoziţiile Legii nr. 99/1999.

2
Art. 3 – Societăţile comerciale prevăzute în anexa nr. 2 vor fi privatizate cu asistenţa Autorităţii pentru Privatizare şi Administrarea Participaţiilor Statului.
Art. 3 – Societăţile comerciale prevăzute în anexa nr. 1 şi anexa nr. 2 vor fi privatizate cu asistenţa Autorităţii pentru Privatizare şi Administrarea Participaţiilor Statului.

Autor:  dep. Anca Daniela Boagiu

            dep. Mircea Nicu Toader

            dep. Albu Gheorghe


            Amendamentul a fost respins în cadrul Comisiei pentru industrii şi servicii.

            Avizul s-a primit după încheierea dezbaterilor.

3

Se propune introducerea unui alin. nou – (2) la art. 3, cu următorul conţinut:

Art. 3 – (2) La privatizarea societăţilor comerciale prevăzute în anexa nr. 1 Ministerul Turismului poate solicita asistenţa Autorităţii pentru Privatizare şi Administrarea Participaţiilor Statului.

Autor: dep. Ioan Bivolaru

           dep. Robert Kalman Raduly


Amendamentul a fost admis în cadrul Comisiei pentru industrii şi servicii.

            Avizul s-a primit după încheierea dezbaterilor.

4
Art. 4 – Prevederile art. 2 sunt aplicabile şi societăţilor comerciale la care statul va deveni acţionar după intrarea în vigoare a prezentei ordonanţe de urgenţă.
Se propune eliminarea art. 4

Autor:  dep. Anca Daniela Boagiu

            dep. Mircea Nicu Toader

            dep. Albu Gheorghe


            Amendamentul a fost respins în cadrul Comisiei pentru industrii şi servicii.

            Avizul s-a primit după încheierea dezbaterilor.

5
Art. 4 – Prevederile art. 2 sunt aplicabile şi societăţilor comerciale la care statul va deveni acţionar după intrarea în vigoare a prezentei ordonanţe de urgenţă.
Art. 4 – Prevederile art. 2 şi art. 3 sunt aplicabile şi societăţilor comerciale la care statul va deveni acţionar după intrarea în vigoare a prezentei ordonanţe de urgenţă. În aceste cazuri transferul de la Autoritatea pentru Privatizare şi Administrarea Participaţiilor Statului la Ministerul Turismului se va face prin Hotărâre de Guvern.

Autor:  dep. Robert Kalman Raduly
           Amendamentul a fost respins în cadrul Comisiei pentru industrii şi servicii.

            Avizul s-a primit după încheierea dezbaterilor.

             Amendamentul Comisiei pentru politică economică, reformă şi privatizare este mai concis.

     PREŞEDINTE,

       

 Dan Radu Ruşanu




          



              SECRETAR,






  



     Iuliu Vida









      






Experţi parlamentari:










       






Ştefan Condeescu

















Doina Leonte










      






Alina Hodivoianu

